VSL sklep R 109/2002
Sodna praksa višjih sodišč, 2002-06-05

krajevna pristojnost - krajevna pristojnost

Upnik je potem, ko je bila zadeva odstopljena Okrajnemu sodišču v Črnomlju umaknil prvo predlagano sredstvo izvršbe - rubež, cenitev in prodajo nepremičnin. Izvršilni postopek je zato Okrajno sodišče v Črnomlju v tem delu oz. glede tega izvršilnega sredstva pravilno ustavilo. Predmetni izvršilni postopek po pravnomočnosti navedenega sklepa torej teče le še glede ostalih predlaganih izvršilnih sredstev in je zato potrebno uporabiti pravila o določitvi krajevne pristojnosti sodišča glede na preostala izvršilna sredstva, v konkretnem primeru najprej glede na drugo predlagano izvršilno sredstvo - rubež in prodajo premičnih dolžnikovih stvari, glede katerih pa upnik ni navedel, kje se nahajajo. Zato je potrebno uporabiti določbo 2. odstavka 78. člena ZIZ, po katerem je v tem primeru izključno krajevno pristojno sodišče, na območju katerega ima dolžnik stalno ali začasno prebivališče oz. sedež, torej v tej pravdni zadevi Okrajno sodišče v Ljubljani.

Okrajno sodišče v Ljubljani je krajevno pristojno za odločanje v tej zadevi.

Upnik je pri Okrajnem sodišču v Ljubljani predlagal izvršbo zoper dolžnika z več izvršilnimi sredstvi in kot prvo izvršilno sredstvo navedel rubež, cenitev in prodajo nepremičnin, ki ležijo na območju Okrajnega sodišča v Črnomlju. Okrajno sodišče v Ljubljani se je s sklepom z dne ..., opr.štev In ... zato izreklo za krajevno nepristojno sodišče in po pravnomočnosti odstopilo zadevo Okrajnemu sodišču v Črnomlju. Ker je upnik nato umaknil predlog za izvršbo z izvršilnim sredstvom - rubežem, cenitvijo in prodajo nepremičnin, je Okrajno sodišče v Črnomlju s sklepom opr.štev. In ..., z dne 24.11.2000 ustavilo izvršbo s tem izvršilnim sredstvom in se glede ostalih izvršilnih sredstev izreklo za krajevno nepristojno. Okrajno sodišče v Ljubljani je potem, ko je prejelo pravnomočen sklep Okrajnega sodišča v Črnomlju in predmetni spis, na podlagi 1. odstavka 24. člena ZPP in 2. točke 104. člena Zakona o sodiščih poslalo spis Višjemu sodišču v Ljubljani, da odloči o sporu o pristojnosti.

Krajevno pristojno za odločanje v tej izvršilni zadevi je Okrajno sodišče v Ljubljani.

Upnik je namreč potem, ko je bila zadeva odstopljena Okrajnemu sodišču v Črnomlju umaknil prvo predlagano sredstvo izvršbe - rubež, cenitev in prodajo nepremičnin. Izvršilni postopek je zato Okrajno sodišče v Črnomlju v tem delu oz. glede tega izvršilnega sredstva pravilno ustavilo. Predmetni izvršilni postopek po pravnomočnosti navedenega sklepa torej teče le še glede ostalih predlaganih izvršilnih sredstev in je zato potrebno uporabiti pravila o določitvi krajevne pristojnosti sodišča glede na preostala izvršilna sredstva, v konkretnem primeru najprej gelede na drugo predlagano izvršilno sredstvo - rubež in prodajo premičnih dolžnikovih stvari, glede katerih pa upnik ni navedel, kje se nahajajo. Zato je potrebno uporabiti določbo 2. odstavka 78. člena ZIZ, po katerem je v tem primeru izključno krajevno pristojno sodišče, na območju katerega ima dolžnik stalno ali začasno prebivališče oz. sedež, torej v tej pravdni zadevi Okrajno sodišče v Ljubljani.

Višje sodišče v Ljubljani je o sporu o pristojnosti odločilo na podlagi določb 1. odstavka 24. člena ZPP in 2. točke 104. člena Zakona o sodiščih.

ZS člen 104,  104/1,  104/1-2,  104,  104/1,  104/1-2.  ZIZ člen 78,  78/2,  78,  78/2.  ZPP člen 24,  24/1,  24,  24/1.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.